Data was extracted from:https://www.infomed.co.il/diseases/chronic-sinusitis/

המומחים של
Info
med
מסבירים:
סינוסיטיס כרוני הוא מצב בו בחללים שסביב מעברי האף (הסינוסים) מתפתחות
דלקת
ונפיחות. כתוצאה מכך נפגע כושר הניקוז ומצטברת לחה. זוהי מחלה נפוצה ביותר, המכונה גם דלקת כרונית במערות האף.
אנשים הלוקים בסינוסיטיס כרוני מתקשים לנשום דרך האף. מופיעה אצלם נפיחות סביב העיניים ובפנים ועלולים להופיע גם כאבים בפנים ובראש.
סינוסיטיס כרוני יכול להתפתח כתוצאה מזיהום, אך גם כתוצאה מגידול בסינוסים (פוליפים באף), או ממחיצת אף מעוותת. רב האנשים לוקים בהתקפי סינוסיטיס שנמשכים זמן קצר (מחלה המוכרת בשם סינוסיטיס אקוטי - חמור), לעומת זאת סינוסיטיס כרוני נמשך יותר משמונה שבועות, או שהוא חוזר ונשנה.
סימפטומים
תסמינים של סינוסיטיס כרוני כוללים בין היתר:
הפרשה צהובה או ירקרקת וסמיכה מהאף, או מהחלק האחורי בתחתית הגרון.
גודש, או סתימה באף ועקב כך קושי לנשום דרך האף.
כאב, רגישות ונפיחות סביב העיניים, הלחיים, האף, או המצח.
כאבים בלסת העליונה ובשיניים.
ירידה בחושי הריח והטעם.
שיעול שעלול להחריף בשעות הלילה.
סימנים ותסמינים אחרים כוללים בין השאר:
כאבי אוזניים
.
רגישות בגרון.
באשת הפה
(הליטוזיס).
עייפות, או רגזנות.
בחילה
.
הסימנים והתסמינים של סינוסיטיס כרוני זהים לאלו של סינוסיטיס אקוטי, אלא שהם נמשכים זמן רב יותר ולעתים קרובות גורמים לעייפות משמעותית. סינוסיטיס כרוני הוא סינוסיטיס שנמשך יותר משמונה שבועות, או סינוסיטיס שחוזר ונשנה. חום גבוה אינו סימן נפוץ של סינוסיטיס כרוני, שלא כמו בסינוסיטיס אקוטי.
במקרים של סינוסיטיס הקרומים הריריים שבאף, בסינוסים ובגרון (דרכי הנשימה העליונות) מתנפחים. הנפיחות חוסמת את הסינוסים ומונעת ניקוז נורמלי של הלחה.
סינוסים חסומים יוצרים סביבה לחה וידידותית לזיהומים. סינוסים שמזדהמים ואינם מסוגלים להתנקז מתמלאים במוגלה, כתוצאה מכך מופיעים הפרשה סמיכה בגוון צהוב-ירוק ותסמינים אחרים של זיהום.
סיבות וגורמי סיכון
גורמים נפוצים לסינוסיטיס כרוני כוללים:
גידולים או פוליפים באף.
תגובות אלרגיות.
מחיצת אף מעוותת.
טראומה בפנים.
מחלות אחרות.
זיהומים בדרכי הנשימה.
אלרגיות כגון קדחת השחת.
תאים של המערכת החיסונית.
הסיכון ללקות בסינוסיטיס כרוני, או בסינוסיטיס חוזר ונשנה גבוה יותר בקרב הקבוצות הבאות:
אנשים שיש להם עיוות במעברי האף, כמו מחיצת אף מעוותת, או פוליפים באף.
אנשים רגישים לאספירין עם תסמינים נשימתיים.
מחלות כמו ציסטיק פיברוזיס או רפלוקס (GRED).
הפרעה במערכת החיסונית כמו איידס, או סיסטיק פיברוזיס.
קדחת השחת
או אלרגיה אחרת המשפיעה על הסינוסים.
אסתמה
– כ- 20% מהאנשים הלוקים בסינוסיטיס כרוני לוקים גם באסטמה.
חשיפה מתמדת לחומרים מזהמים כמו עשן סיגריות.
אבחון ובדיקות
על מנת למצוא מהו הגורם לתסמינים, הרופא ינסה לבדוק אם קיימת רגישות באף או בגרון. אחת הדרכים לבדוק זאת היא על ידי פתיחת האף באמצעות מכשיר קטן, והחדרת תרופה שמכווצת את כלי הדם במעברי האף. כך קל יותר להסתכל אל תוך מעברי האף.
הרופא מכוון פנס אל תוך מעברי האף ומחפש דלקת או נוזל. בדיקה זו מסייעת גם בשלילת מחלות אחרות שגורמות לסינוסיטיס, כמו פוליפים באף או עיוותים אחרים.
קיימות שיטות שונות לאבחון של סינוסיטיס כרוני:
אנדוסקופיה באף.
בדיקות באמצעות הדמיה.
תרבית מהאף ומהסינוסים.
בדיקות לאלרגיה.
סיבוכים אפשריים
סיבוכים של סינוסיטיס כרוני כוללים:
התפרצות אסתמה.
דלקת קרום המוח
.
בעיות בראיה.
טיפולים ותרופות
מטרות הטיפולים בסינוסיטיס הן:
להפחית את רמת הדלקת בסינוסים.
לדאוג שמעברי אף יהיו מנוקזים.
להעלים את הגורם למחלה.
להפחית את מספר התקפי הסינוסיטיס.
הרופא עשוי להמליץ על טיפולים שיסייעו בהקלה על תסמיני הסינוסיטיס. טיפולים אלו כוללים בין היתר:
תרסיס מי מלח להתזה בתוך האף.
קורטיקוסטרואידים דרך האף.
קורטיקוסטרואידים דרך הפה, או בהזרקה.
מפחיתי גודש.
משככי כאבים ללא מרשם.
טיפול דסנסיטיזציה באספירין.
אנטיביוטיקה
במקרים בהם קיים זיהום חיידקי, יש צורך באנטיביוטיקה לטיפול בסינוסיטיס. יחד עם זאת, סינוסיטיס כרוני בדרך כלל אינו נגרם על ידי חיידקים ולכן אנטיביוטיקה אינה מועילה.
טיפול חיסוני
במקרים בהם אלרגיות גורמות להתגברות של סינוסיטיס, זריקות לטיפול באלרגיה (טיפול חיסוני), שמסייעות בהקטנת הרגישות והתגובה של הגוף לאלרגן המסוים, עשויות לסייע בטיפול במחלה.
ניתוח
במקרים בהם לא מצליחים להתגבר על סינוסיטיס באמצעות טיפולים ותרופות, ניתוח אנדוסקופי בסינוסים עשוי לפתור את הבעיה. לשם ביצוע הליך זה הרופא משתמש באנדוסקופ, צינורית דקה וגמישה שמוצמד אליה פנס, באמצעותה חושפים את מעברי הסינוסים.
ואז באמצעות כלים שונים, בהתאם לגורם החוסם, הרופא מסיר את הרקמה, או מגלח פוליפ שגורם לחסימה באף. הרחבת סינוס צר גם היא אפשרות שתשפר את כושר הניקוז.
מניעה
דרכים להקטנת הסיכון של סינוסיטיס כרוני:
הימנעות מזיהומים בדרכי הנשימה העליונות.
טיפול באלרגיות.
הימנעות מעשן סיגריות ומאויר מזוהם.
שימוש במכשיר אדים.